पाएं अपने शहर की ताज़ा ख़बरें और फ्री ई-पेपरडाउनलोड करें
मंडावर में शुक्रवार को एक छप्परपोश में आग लग जाने से घरेलू सामान जलकर राख हो गया। जानकारी के अनुसार गांव मंडावर निवासी किंगकोग मीना के छप्परपोश घर में अज्ञात कारणों से आग लग गई। छप्परपोश में आग लगने की सूचना पर मौके पर पहुंचे ग्रामीणों ने बाल्टियों से पानी डालकर आग पर काबू पाने का प्रयास किया। लेकिन आग फैल जाने से छप्परपोश में रखा घरेलू सामान जल गया। इस दौरान आग की चपेट में आने से एक गाेवंश झुलस गया। वहीं एक पालतू श्वान की झुलसने से मौत हो गई। घटना के बाद पटवारी ने मौके पर पहुंचकर घटना का जायजा लिया।
पेड़ पर गिरी आकाशीय बिजली, गाय की मौत पापड़दा| शुक्रवार रात को आकाशीय बिजली की गर्जना व आंधी तूफ़ान से लोगों की रात 3 घंटे नींद उड़ी रही बीच में बिजली की कटौती ने गांवों में हुई शादियों को प्रभावित कर दिया । इसी तरह बदरक्या ढाणी निवासी मीठालाल मीणा के मकान के पिछवाड़े में बबूल के पेड़ पर रात में आकाश से तेज धमाके के साथ आग के गोले जैसे अंगारे गिरे इससे पेड़ की छाल जल उठी और जहां आकाशीय बिजली गिरी वहां करीब दो फीट गहरा गड्ढा हो गया। इसी बबूल के नीचे बंधी गाय भी इसकी चपेट में आने से उसकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn